Norges største på lading av elbil skal erobre Sverige

*2017-11-07. Oslo.* Etter oppkjøpene av Salto Ladestasjoner AS og CloudCharge AB har DEFA etablert seg som Norges ledende leverandør av komplette lade- og administrasjonsløsninger for el- og hybridbil. Nå står Sverige for tur.

For å lede satsningen henter DEFA nå inn Charlotte Eisner til rollen som Global Sales & Market Director og Anna Fägersten til rollen som Marketing Communications & PR Manager. Charlotte Eisner kommer fra rollen som VD i det svenske ladeteknikkselskapet Charge Amps, mens Anna Fägersten kommer fra rollen som markedssjef i samme selskap. Begge har i en årrekke vært ledende figurer i eMobility bransjen i Sverige.

 «Når vi nå lanserer markedets mest robuste tilbud til bil- og boligbransjen også i Sverige, er nøkkelen til suksess et team med erfaring, engasjement, kompetanse og en klar målsetting om å skape levedyktige løsninger. Vi bygger nå sterke forretningsmodeller og fremtidsrettet stabilitet i møte med den raske omstillingen innen eMobility og smarte hjem» sier Bård Klungseth, CEO i DEFA Group

«Vi har hatt en veldig positiv utvikling etter oppkjøpet av Salto og CloudCharge. Med rekrutteringen av Charlotte og Anna er jeg trygg på at DEFA blir leverandøren som best møter markedets behov for stabile, smarte og fremtidsrettede løsninger for lading av elbil. Med drømmelaget på plass er vi klare for å erobre det svenske markedet.»

Med nærmere 30.000 installerte ladepunkter og 100.000 brukere av digitale tjenester er DEFA allerede en av verdens ledende aktører innen eMobility.

**-----------**

**For ytterligere informasjon:**

Bård Klungseth, CEO DEFA AS bard.klungseth@defa.com

Charlotte Eisner, Global Sales & Market Director DEFA eMobility charlotte.eisner@defa.com

**Om DEFA**

Vårt mål er å gjøre menneskers hverdag enklere, mer effektivt og mer miljøvennlig. Vi tilbyr produkter og tjenester som forbedrer måten folk lader, forvarmer og sikrer sine kjøretøy, lyser opp sine bygninger og veier, styrer sine hytter, dokumenterer sin kjøring og mye mer. Vi fortsetter å utvikle gode produkter ved å fokusere på kontinuerlig forbedring og innovasjon.

DEFA er et norsk selskap, stiftet i 1946. Vi har nå mer enn 400 ansatte på 3 kontinenter. Våre produkter og tjenester distribueres i 30 land spredt over hele verden.